recursal/SuperWikiNEXT-32B huggingface dataset:
Koordinatoj: 49° 56′ 45″ N 18° 20′ 18″ O﻿ / ﻿49.94583 °N, 18.33833 °O﻿ / 49.94583; 18.33833 (mapo)

**Limpasejo Olza-Kopytov** - estis pola-ĉeĥa limpasejo, kiu troviĝis en vilaĝo Olza (en Silezia provinco, en distrikto Wodzisław, en komunumo Gorzyce) en la pola flanko kaj en vilaĝo Kopytov (en Moraviasilezia regiono, en distrikto Karviná, en parto de urbo Bohumín) en la ĉeĥa flanko. Ĝi estis nuligita en la jaro 2007.

Priskribo de la limpasejo
-------------------------

### Ĉeĥio - Pollando

La limpasejo Olza-Kopytov estis fondita la 19-an de februaro 1996. Ĝi estis malfermita inter la 6:00 - 22:00 horo. La limpasejo estis destinita por piedirantoj, biciklistoj, mopedoj kun kapacito de cilindroj ĝis 50 cm³ kaj agrikultuta transporto. La liman kaj doganan enskribon faris organoj de limgardistaro. La lima kaj dogana kontrolo de personoj, varo kaj transportaj rimedoj estis farata fare de garnizono de gardoturo SG en Gorzyce kaj poste fare de gardoturo SG en Godów. Ambaŭ limregionaj urboj estis apartigitaj de rivero Olše.

Al la limpasejo eblas aliri el la pola flanko sur ŝtata ŝoseo n-ro 78, tra malsuprenveturejo en Olza kaj poste al ŝtatlimo inter Pollando kaj Ĉeĥio.

La 21-an de decembro 2007 la limpasejo estis laŭ traktato de Schengen finita.

### Ĉeĥoslovakio - Pollando

Dum Ĉeĥoslovaka socialisma respubliko ĉi tie agadis pola-ĉeĥoslovaka limpasejo de malgranda kontakto Olza-Kopytov - kategorio II. Ĝi estis kreita la 13-an de aprilo 1960. Ĝi estis malfermita de la 20-a aprilo ĝis la 30-a de novembro inter 7:00 - 19:00. Estis ĉi tie permesita movo de personoj kaj transportaj rimedoj surbaze de trairoj en konekso kun eluzado de grundo. La liman kaj doganan enskribon faris organoj de fortoj de ŝirmo de la limoj. La lima kaj dogana kontrolo de personoj, varo kaj transportaj rimedoj estis farata fare de garnizono Soldataro de ŝirmo de limregiono (SŜL) (pole *Wojska Ochrony Pogranicza* (WOP)) Gardoturo Gorzyce.

La limpasejo estis formale fermita la 24-an de majo 1985.
Blazono
Villa Zonneschijn (Vilao Sunbrilo)
Satelita foto de la areo
**Hoogezand** (53° 10' N 06° 46' E Mapo) estas loĝloko en la municipo Midden-Groningen, kiu situas en la nordorienta parto de Nederlando. La nomo referencas al pli alta sabla *(Hooge Sandt)* loko en la torfejo tratranĉita kiam la kanalo Winschoterdiep estis fosata. Apud ĉi tiu kanalo oni fondis en 1618 la vilaĝon.

En la komenco la vilaĝo estis centro de torfo produktado. Kiam la torfo forkonsumiĝis fabrikoj por pajlokartono kaj terpomofaruno estis malfermitaj. Nuntempe Hoogezand estas plej konata pro ĝiaj ŝipfarejoj. En la ŝipfarejoj la ŝipoj estas enakvigataj flanken, kiu estas rara en la ŝipfarado.

En 1949 Hoogezand kaj Sappemeer kuniĝis. Hodiaŭ Hoogezand-Sappemeer havas preskaŭ 35 000 loĝantojn. Ĉirkaŭ 21 000 el ili loĝas en Hoogezand.

Je la 1-a de januaro 2018 Hoogezand fariĝis parto de la nova municipo Midden-Groningen.

Vidu ankaŭ
----------

* Foxham
* Foxhol
* Kropswolde
* Meerwijck
* Wolfsbarge

Esperanto
---------

Estas Dr. Zamenhofplein (D-ro Zamenhofplaco) en Hoogezand
(Vidu: Listo de ZEO-j en Nederlando)

Eksteraj ligiloj
----------------

* http://www.hoogezand-sappemeer.nl/
**Sándor Kuthy** [ŝAndor kuti], laŭ hungarlingve kutima nomordo **Kuthy Sándor** (malofte *K. Kuthy Sándor*) estis hungara biokemiisto, profesoro, membro korespondanta de Hungara Scienca Akademio (1946).

Sándor Kuthy  naskiĝis la 5-an de septembro 1904 en Budapeŝto. Li mortis la 24-an de junio 1971 en Budapeŝto.

Biografio
---------

Sándor Kuthy ricevis diplomon en Budapeŝto en 1958-1927, poste li esploris kaj ricevis la duan diplomon en universitato de Debrecen. En 1932 helpe de ŝtata stipendio li studis en Berlino, poste en Sorbonne. Li ekinstruis en 1935 en altlernejo de Keszthely, baldaŭe en Gödöllő. Ekde 1957 li havis postenon en instituto. Li pensiuliĝis en 1968. Li okupiĝis precipe pri sterkado, pri likvaj artefaritaj sterkoj.

Verkaro (elekto)
----------------

* *A hidrotropizmus biochemiai és biophysikai jelentősége* (1930)
* *Mikor érdemes istállótrágyatelepet létesíteni?* (1942)
* *Szerves kémia* (Organika kemio), (1954) - lernolibro por studentoj
* *Levélen keresztüli trágyázás* (Sterkado tra folio), (1960)

Fontoj
------

* hungarlingva biografio
**László Róbert** [lAslO], laŭ hungarlingve kutima nomordo **Róbert László,** krom Hungario konata **Ladislas Robert** estas hungara-franca biokemiisto, profesoro, membro de Hungara Scienca Akademio (1995), membro de Usona Scienca Akademio.

László Róbert naskiĝis en 1924 en Hungario.

Biografio
---------

László Róbert frekventis universitatojn en Budapeŝto (inter 1946-1948) kaj Parizo (inter 1949-1954). Li restis en Francio, kie li laboris plu en la medicina universitato. En 2 studjarojn li instruis kaj esploris en usonaj universitatoj, poste en Francio li laboris 5 jarojn en instituto pri imunologio. En 1967 li fondis laboratorion. Inter 1974-1994 li estis direktoro pri esploroj. Li ricevis nehungarajn premiojn inter 1953-1997.

Liaj libroj (elekto)
--------------------

* *Mécanismes Cellulaires et Moléculaires du Vieillissement* (1983)
* *Le vieillissement, de l'Homme à la cellule* (1994)
* *Les Temps de la Vie* (2002)

Fontoj
------

* biografio kun foto france
* angle
**KŐRÖSI-KRIZSÁN Sándor** [koe:roeŝi-kriĵan] estis rumanuja hungara politikisto, ĵurnalisto, redaktoro, publicisto naskita la 27-an de februaro 1896 en Nagybánya kaj mortinta la 2-an de oktobro 1970 en Munkeno. Li estis edzo de goblenartistino Noémi Ferenczy.

Biografio
---------

En somero de 1916 Sándor Kőrösi-Krizsán iĝis rusa militkaptito kaj interkonatiĝis kun Viktor Aradi, Endre Sík, redaktis la semajngazeton hungarlingvan *Szibériai Vörös Újság*, poste iĝis sekretario de Béla Kun en Moskvo. Oni elpelis lin al Rumanujo, kaj oni fermis en malliberejon de Jilava. Poste en 1923 li iĝis kunlaboranto de gazeto Munkás de Dezső Jász en Bukareŝto. Li estis unu el gvidantoj de Rumana Komunista Partio. Li konsideris Rumanujon multinacian ŝtaton. En 1925 kune kun Viktor Aradi li redaktis la gazeton A Jövő Társadalma; li estis kunlaboranto de unua jarkolekto de revuo Korunk. En 1927 li kontraŭis la diktaturon de Stalin kaj tial li perdis siajn oficojn en la partio. Komence de jaroj 30-aj li estis raportisto de Brassói Lapok, poste ĝia eksterpolitika redaktoro. En 1936 li translokiĝis Hungarujon kaj ekde 1941 li iĝis la raportisto de ĵurnalo Magyar Nemzet en Berlino. Ekde 1951 li estis ĉefredaktoro hungara de Radio Libera Eŭropo ĝis sia pensiuliĝo en 1965.

Fonto
-----

* Romániai Magyar Irodalmi Lexikon
Hoodia gordonii am Standort in der Karoo
Kapselfrucht
***Hoodia gordonii*** estas plantospecio el genro *Hoodia* en familio apocinacoj. *Hoodia* krekas en la duondezertoj de suda Afriko, precipe sur sabla grundo, kelkfoje sur roko. La ĉefe kreska areo estas la Namibia Kalahari-dezerto. Tie ĝi vivas ĝis 40 jarojn, travivas eĉ unu jaron sen pluvo.

*Hoodia gordonii* aspektas kiel kakto, sed ne apartenas al la kaktacoj, kvankam ĝi estas same sukulenta planto. Ĝi atingas alton de 60 cm kaj forte disbranĉiĝas. La branĉetoj estas cilindro- kaj/aŭ kukumoformaj kaj kun tuboformaj pikiloj. La floroj estas telerformaj, plej ofte salmokoloraj, grandaj 5–11 cm. La kapsulaj fruktoj havas longon ĝis 250 mm.

La floro eligas odoron de putriĝanta karno, tiel altiras muŝojn, kiu polenas ĝin dum demeto de ovoj.

Oni uzas ĝin pro ties malsat-kvietiga efiko por produkto de medikamentoj. La plantaj efikaĵoj trompas la cerbon per granda sangosukera nivelo.

La plantogenro Hoodia estas ekde 2004 sub internacia plantoprotekta interkonsento. Tiel partoj aŭ tuta planto de la genro estas komercebla, se oni kundonas dokumenton pri ties origino.

|  |  |
| --- | --- |
|   | Al ĉi-tiu artikolo ankoraŭ mankas la tabelo pri la biologia klasado. Vidu je Betulo aŭ Kvokao por ekzemploj. |

* Hoodia gordonii en la Vikimedia Komunejo (Multrimedaj datumoj)
* Kategorio Hoodia gordonii en la Vikimedia Komunejo (Multrimedaj datumoj)
* Hoodia gordonii en Vikispecioj (Kolekto pri ĉiuj vivantaj estuloj)
La **Preĝejo Sankta Mikaelo** estas romkatolika Monumento historia en Hungario, en vilaĝo Csót.

Historio
--------

La romanika kirko konstruiĝis en la 11-a jarcento. Depost 1543 la vilaĝo senhomiĝis pro la kontraŭturkaj bataladoj. En 1784 el la restantaj ruinoj oni konstruis novan preĝejon, sed la sanktejo grandparte restis origina. La orgeno estis farita en 1817, trakonstruita en 1892. Arkeologoj trovis la mezepokajn murojn kaj fenestrojn en 1971, post 2 jaroj la plena preĝejo renoviĝis, same en 2012.

Konstruaĵo
----------

La preĝejo situas sola tie, kie la ĉefvojo konverĝas kun flankovojo. La plena kirko laŭ la trotuaro estas ĉirkaŭirebla. En mezo de la simetria fasado la kvarangula turo reliefas, kies piedo estas la enirejo. La sanktejo estas pli mallarĝa, ol la navo. La konstruaĵo finiĝas en brikoforma sakristio.

Fontoj
------

* hungare kun fotoj
* hungare kun fotoj
* 

Kermeso okazas en la 29-an de septembro.

* 
* 
* 
* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Hope-diamanto** estas 44,50 karataj blua diamanto. Tiu gemo estas tre granda: 25,6 x 21,78 x 12 mm. Ĝi aperis por vendo en 1830 kaj aĉetita de londona bankisto Henry Philip Hope, de tio venas ĝia nomo (sekve, oni ne povas traduki la nomon, eĉ se oni scias ke "hope" signifas "espero"). Oni ne konas ĝian origino, oni pensas ke ĝi devenas de diamanto rabita dum Franca revolucio, ĉar la francaj reĝoj havis ankaŭ grandan bluan diamanton, en 2005 asertis la identecon de la duaj diamantoj. Dum 19-a kaj 20-a jarcentoj, ĝin havis multaj posedantoj, en 1958 aĉetis ĝin la Smithsonian Institution de Vaŝingtono.

Estas legendo pri "malbeno" rilate al tiu ŝtono, kreita de May Yohe, kiu estis edizino de unu el la anoj de familio Hope. Ŝi fuĝis al Aŭstralio kun sia koramiko, sed okazis al ŝi kelkaj misfortunoj. Ŝi revenis al Usono, sia naskiĝlando, kaj vendis ideon de malbeno ligita al diamanto al filmoindustrio. Oni faris filmon pri tio, kun multaj neveraĵoj kaj malbeno de **Hope diamanto** iĝis monda urba legendo.

* Kategorio Hope-diamanto en la Vikimedia Komunejo (Multrimedaj datumoj)
La **preĝejo Sankta Mikaelo** estas romkatolika monumento historia en Hungario, en vilaĝo Herencsény.

Historio
--------

Estis konstruita romanika rotondo (la nuna sanktejo) en la 13-a jarcento, en la sekva jarcento estis alkonstruita navo. En 1852 ĝi estis pligrandigita, kaj turo estis konstruita. La orgeno estis farita en 1910. En 2012 la preĝejo estis renovigita.

Konstruaĵo
----------

La konstruaĵo situas sola en tombejo. En la fasado la kvadrata turo plene reliefas. La eniro estas tra la turo. Apud la turo dekstre estas ŝtuparo supren al la galerio. La navo finiĝas en hufoforma absido, al kiu sakristio aliĝas. La eksteraj muroj estas senornamaj, sed menciiĝas 2 romanikaj fenestroj ĉe la absido kaj gotika enmurita pordo ĉe la navo. Tegmento de la rotondo estas konusa kaj estas kovrita per kupraj lamenoj. Interne 2 pilieroj tenas la galerion. La internaj muroj estis pentritaj depost 1965.

Kermeso okazas en la plej proksima dimanĉo al 29-a de septembro.

Fontoj
------

* hungare kun fotoj
* hungare kun fotoj
* hungare kun fotoj
* hungare kun foto


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
| Kiel legi la taksonomionKiel legi la taksonomion**Dinornitedoj** |
| --- |
| Troveblo de fosilioj: Mioceno - Holoceno |
| Paleontologia rekonstruo de Arbara moao, Megalapteryx didinusPaleontologia rekonstruo de Arbara moao, *Megalapteryx didinus* |
| **Biologia klasado** |
| 

|
|  |
|
|
|
| Regno: | Animalia |
|
|
|
|
|
|
|
|
|
|
|
|
|
|
|
|
|
| Filumo: | Chordata |
|
|
|
|
|
|
|
|
|
| Klaso: | Aves |
|
|
|
|
|
|
|
|
|
|
| Superordo: | PaleognathaeBonaparte, 1853 |
|
|
| Ordo: | DinornithiformesBonaparte, 1853 |
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
| Tipa specio  |
| †*Dinornis novaezealandiae*Owen, 1843 |
|
| [[{{{diverseco linio}}}|Diverseco]] |
| 6 genroj, 9 specioj |
|
|
|
|
|
|
|
| Subgrupoj |
| * †Dinornithidae
* †Megalapterygidae
* †Emeidae
 |
| Sinonimoj |
| * ***Dinornithes***
 |
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Dinornitedoj  |

 |
| v • d • r |

Komparo de kivio, struto, kaj dinornito, ĉiu kun sia ovo
La **Dinornito** aŭ membroj de la familio de **Dinornitedoj** estis 11 specioj (en ses genroj) de neflugantaj birdoj endemiaj de Novzelando. La du plej grandaj specioj, nome *Dinornis robustus* kaj *Dinornis novaezelandiae*, atingis ĉirkaŭ 3.7 m alte kun etendita kolo, kaj pezis ĉirkaŭ 230 kg.

Dinornitoj estis membroj de la ordo de Strutoformaj kvankam kelkaj fontoj agnoskas ilin kiel separata ordo de Dinornitoformaj. La dekunu specioj de **Dinornitoj** aŭ laŭ loka lingvo *Moaoj* estas la ununuraj birdoj senflugilaj, kaj ne havis eĉ la vestiĝiajn flugilojn kiujn ĉiuj aliaj Strutoformaj havas. Ili estis la hegemoniaj herbivoroj en la novzelandaj arbaroj, arbustaroj kaj ĉealpaj ekosistemoj dum miloj de jaroj, kaj ĝis la alveno de Maorioj ili estis ĉasataj nur de la Aglo de Haast. Ĝenerale oni konsideras, ke plej multaj, se ne ĉiuj specioj de Dinornitoj iĝis formortintaj pro ĉasado fare de Maorioj kaj habitata malpliiĝo antaŭ la eŭropa malkovro kaj setlado.

Notoj
-----

1. ↑  Brands, S. (2008)
2. ↑  Stephenson, Brent (2009)
3. 1 2 3  OSNZ (2009)
4. ↑  Davies, S. J. J. F. (2003)

  



|  |  |
| --- | --- |
| Portala ikono | Portalo pri Birdoj |

* Dinornito en la Vikimedia Komunejo (Multrimedaj datumoj)
* Kategorio Dinornito en la Vikimedia Komunejo (Multrimedaj datumoj)
* Dinornito en Vikispecioj (Kolekto pri ĉiuj vivantaj estuloj)
Nigraj cignoj ĉe la "Cigna Rivero" *(Swan River)* en la urbo Perto, Okcidenta Aŭstralio
La estuaro de la **Cigna Rivero**, **Rivero Cigno** aŭ en angla origine **Swan River** fluas tra la urbo Perto, en sudokcidenta parto de Okcidenta Aŭstralio. Ties malsupraj partoj estas relative larĝaj kaj profundaj, dum la supraj partoj estas tre mallarĝaj kaj neprofundaj.

La **Cigna Rivero** akvokolektas el Avon kaj el la cignaj ebenaĵoj, kio havas totalan areon de ĉirkaŭ 121,000 km2. Ĝi havas tri ĉefaj alfluantoj, nome la riveroj Avon, Canning kaj la Helena. La lastaj du havas akvorezervejojn (nome akvorezervejo Canning kaj la Mundaring Weir) kiuj havigas grandan parton el trinkebla akvo por Perto kaj la apudaj regionoj. La rivero Avon kontribuas majoritaton de la fluanta akvo. La klimato de la ebenaĵo estas mediteranea, kun mildaj humidaj vintroj, varmaj sekaj someroj, kaj la asocia tre altaj sezonaj precipitaĵoj kaj flua reĝimo.

Geologio
--------

Geografio
---------

Ĝi elfluas ĉe Fremantle kie estas Haveno Fremantle.

Flaŭro kaj faŭno
----------------

Historio
--------

Administrado
------------

Kulturo
-------

Vidu ankaŭ
----------

* Cigna marbordebeno

* Kategorio Cigna Rivero (Okcidenta Aŭstralio) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 405251
* GND: 4445452-1
* LCCN: sh85130999
* VIAF: 315129181
 |
**Diniz Rodrigues Dias**, unua kaj nura **Barono de São Jacó** (n. en 1825 en São Luiz Gonzaga - m. 15-an de novembro 1892) estis brazila armea oficiro kaj kolonelo de la Nacia Gvardio de Brazilo.

Diniz Rodrigues Dias interalie ludis gravan rolon dum la orienta kampanjo de la Milito de la Trilanda Alianco. Pro siaj signifaj servoj al la brazila patrujo, li ricevis la nobelan titolon de Barono de São Jacob la 14-an de aprilo 1883.

Li estis la fondinto de la armea kolonio de Supra Urugvajo (nuna municipo Três Passos) en 1879 kaj estris la Liberalan Partion de Brazilo.

Familio
-------

Diniz Dias estis la filo de leŭtenanto Francisco José Dias kaj de Anna Candida Rodrigues. Li geedziĝis kun Josephina Lucas Annes, kun kiu li havis sep infanojn. Li estas la bopatro de Rodolfo Gustavo da Paixão.

Lia filo, Diniz Dias Filho, estis unu el la posedantoj de la koloniiga firmao Dias e Fagundes, respondeca por preni germanajn kaj italajn enmigrintojn al la municipo de Ibirubá, en Rio Grande do Sul.


|  |  |
| --- | --- |
| Bibliotekoj | * PeEnEo: 804334
 |
**Zoltán Hennyey** [henjei], laŭ hungarlingve kutima nomordo **Hennyey Zoltán** estis hungara elektroinĝeniero, profesoro.

Zoltán Hennyey  naskiĝis la 6-an de oktobro 1917 en Csongrád (urbo). Li mortis la 22-an de aŭgusto 1986 en Budapeŝto.

Biografio
---------

Zoltán Hennyey akiris inĝenieran diplomon en Reĝa Teknika kaj Ekonomia Universitato József en 1943. Post siaj studoj li laboris en fabriko, kie estis laboratoriestro. En 1949 li ekinstruis en la menciita universitato kiel lektoro, en 1955 li estis nomumita docento. Li kandidatiĝis en 1952. En 1959 li havis postenon en alia fabriko 2 jarojn, poste ĝis 1983 li laboris en telekomunikada instituto. Li okupiĝis pri cirkvitoj.

Elektitaj publikaĵoj
--------------------

* *Lineáris áramkörök elmélete* (1958, angle 1962)  Arkivigite je 2015-12-10 per la retarkivo Wayback Machine

Fontoj
------

* hungarlingva biografio


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Eksa monakineja kirko en Weida, poste grenejo
La protestantisma **Ruino preĝeja Nonnenhof** (germane: *Kirchenruine Nonnenhof*) troviĝas en la centro de la belega urbeto Weida en Germanio. Fakte temas pri iama monakejo uzita post malekuzo kiel garbejo.

Historio
--------

Verŝajne estiĝis la dominikanina monakejo mallonge post 1238 estante fonditaĵo de la voktoj de Weida. Unua endokumenta mencio estis en la jaro 1293-a. Ekde 1296 apartenis al la dominikanoj ankaŭ la responso pri Petro-kirko.

De la monakejaj ejoj hodiaŭ nur restis la eksa kirko, larĝa halokirka konstruaĵo kun rektangula altarejo iomete oblikva. La pormonakinaj ĉambroj troviĝis norde de la preĝejo. La iama romanikstila konstruaĵo faritis el rompitaj ŝtonoj kaj rivecis en 1411 gotikajn ogivajn fenestrojn. La kirkon kiel ankaŭ la aliajn partojn monakejajn detruis plurfoje fajregoj, sed ĉiam denove iĝis rekonstruo. Priorino Margaretha von Hutten kaj la dominikano Marcus von Weida iam floregis la monakejon ekonomie.

Post Reformacio la monakinejo aboliciitis kaj ekde 1542 uzitis la kirko barbare kiel garbejo. Tie ĉi deponitis la magistrata greno. La flankaj ejoj monakejaj detruitis en 1633 kiam la tuta urbo suferis detruon. Memkompreneble tiujare ne plu ekzistis ĉiuj malnovaj konstruaĵoj monakejaj.

Meze de la 19-a jarcento iĝis alikonstruo je loĝejo kaj komercejo. Kelkajn jarojn estis ene vinvendejo kaj gastejo. Post la Unua mondmilito akiris la tuton la urbo Weida taŭgigonte la lokon por loĝado sociala. Estis ene eĉ hejmeto por senhejmuloj: tia uzo estis parte ankoraŭ ĝis 1990. En 1992 terenfalis granda parto de la tegmentaro. Poste la libere staranta gablo de la grenejo monumentprotekte savitis.

* Fasada vidoFasada vido
* Deflanka vidoDeflanka vido
* Vido disde Wall-stratoVido disde Wall-strato

Hodiaŭ nur ruino de iama splendo videblas.

* Kategorio Grenejo Nonnenhof en la Vikimedia Komunejo (Multrimedaj datumoj)

Eksteraj ligiloj
----------------

* Prie ĉe Terra Advocatorum Thuringiae

50.77538212.059844Koordinatoj: 50° 46′ 31″ N, 12° 3′ 35″ O (mapo)
La rivereto **Dörsbach** estas maldekstra alfluanto de la rivero Lahn, kiu venas el la germana mezmontaro Taunus Ĝi fluas en Heslando kaj Rejnlando-Palatinato.

Rivervojo
---------

La rivereto Dörsbach fontas en la okcidenta malantaŭa Taunus sur la teritorio de Heidenrod-Mappershain ĉe la bieno „Herrenhaus Erlenhof" kaj enfluas ĉe la monaĥejo Kloster Arnstein en Obernhof en la riveron Lahn. Ĝi fluas i.a. tra Heidenrod-Laufenselden kaj Katzenelnbogen. Ĝia supra kaj meza parto estas larĝa rondfunda valo. La malsupra parto male estas V-valo kun forta dekliveco. Tiu parto de la rivervalo ankaŭ nomiĝas „lamentvalo". Laŭlonge de la rivero iras ŝatata migropado de Katzenelnbogen ĝis Obernhof, la „lamentvala vojo (germane: Jammertalweg), kaj parto de la Lahnhöhenweg.

La akvoenergio de la rivereto estis uzataj de 25 muelejoj. Ĉe la alfluantoj estis kromaj muelejoj. Hodiaŭ neniu plu laboras.

Lamentvalo
----------

La lamentvalo" ricevis sian nomon laŭ legendo: La grafo de Katzenelnbogen gravedigias filinon de muelisto ĉe Dörsbach kaj malaperis. La muelistfilino ploregis estis forpelita de siaj gepatroj, freneziĝis kaj mortigis la infanon kaj mortis.

Nomo
----

La nomo Dörsbach signifas *Durstbach* (= „soif-rojo"), ĉar la rojo havas relative malmulte da akvo en sia supra kaj meza parto pro la malprofundeco de la valo kaj rezulte de tiu relative malgrandan akvokolektan areon.

Eksteraj ligiloj
----------------

* Kategorio Dörsbach en la Vikimedia Komunejo (Multrimedaj datumoj)

* GeoPortal Wasser Rheinland-Pfalz Arkivigite je 2018-12-14 per la retarkivo Wayback Machine
* Hessen Forst, Fischökologische Untersuchung des Fließgewässersystems der Lahn[*rompita ligilo*] (PDF; 5,8 MB), Kap. 4.16: Dörsbach

Referencoj
----------

1. ↑  Mappershainer Kopf, GPS Wanderatlas
2. ↑  Mühlen Arkivigite je 2011-10-06 per la retarkivo Wayback Machine, Gemeinde Kördorf
3. ↑  Jammertal, GPS Wanderatlas
4. ↑  Jammertal Arkivigite je 2013-03-11 per la retarkivo Wayback Machine, Gemeinde Kördorf
**Zoltán Horváth** [horvAt], laŭ hungarlingve kutima nomordo **Horváth Zoltán** estas hungara arkitekto, membro de Hungara Arta Akademio (2017).

Zoltán Horváth naskiĝis la 8-an de januaro 1968 en Budapeŝto.

Biografio
---------

Zoltán Horváth maturiĝis en gimnazio en sia naskiĝurbo en 1986, poste li akiris arkitektan diplomon en Teknikuniversitato de Budapeŝto en 1992. Post la diplomo li laboris jaron en arkitekta ateliero de Imre Makovecz, poste en firmao *Triskell,* kie li estis kunposedanto ekde 2008. Intertempe en 2006 li fondis ankaŭ propran atelieron. En 2011 li estis levita ĉefarkitekto. Ekde 1996 li vivas en Ócsa. Lia edzino naskis 2 filinojn. Li ricevis arkitektajn premiojn inter 2001-2019.

Liaj planitaj konstruaĵoj (elekto)
----------------------------------

* Herend, hoteleto (1995)
* Csurgó, kuracejo (2007)
* Budaörs, muzeo (2017)
* Gyömrő, bazlernejo (2020)

Fontoj
------

* hungarlingva biografio kun foto
* hungarlingva membiografio kun foto Arkivigite je 2021-09-15 per la retarkivo Wayback Machine

Referencoj
----------


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


|  |  |
| --- | --- |
| Bibliotekoj | * PeEnEo: 738389
 |



* Portalo pri Biografio
Koordinatoj: 49° 47′ 21″ N 17° 08′ 03″ O﻿ / ﻿49.78917 °N, 17.13417 °O﻿ / 49.78917; 17.13417 (mapo)

**Dolní Sukolom** (germane *Salbnuss*) estas vilaĝo en Ĉeĥio, parto de urbo Uničov en distrikto Olomouc. Ĝi troviĝas proksimume 2,5 km nordoriente de Uničov. Kondukas tra ĉi tie ŝoseo II/449. En la jaro 2009 estis ĉi tie registritaj 68 adresoj. En la jaro 2021 ĉi tie daŭre vivis 276 loĝantoj.

**Dolní Sukolom** estas ankaŭ nomo de katastra teritorio kun areo 4,44 km².

Historio
--------

En fruaj matenaj horoj la 16-an de marto 2020, en la tempo, kiam Ĉeĥa respubliko baraktis sin en pandemio de kronviruso COVID-19, higienistoj decidis rilate al abrupta kresko de pacientoj kun tiu ĉi malsano fermi urbojn Uničov kaj Litovel komune kun ties ĉirkaŭaĵoj. Polico gardis la regionojn kaj malebligis al neniu enpaŝi en la regionon nek forlasi ĝin. Unu el tiel ĉi trafitaj municipoj estis ankaŭ Dolní Sukolom.

Loĝantaro
---------

Evoluo de nombro de loĝantojLa datoj devenas el datumbazo de Vikidatumoj  

| Jaro | Loĝantoj |
| --- | --- |
| 1869 | 337 |
| 1880 | 342 |
| 1890 | 333 |
| 1900 | 321 |
| 1910 | 321 |
| 1921 | 284 |

| Jaro | Loĝantoj |
| --- | --- |
| 1930 | 293 |
| 1950 | 222 |
| 1961 | 249 |
| 1970 | 219 |
| 1980 | 217 |
| 1991 | 172 |

| Jaro | Loĝantoj |
| --- | --- |
| 2001 | 188 |
| 2011 | 214 |
| 2021 | 276 |

|  |  |  |
| --- | --- | --- |
| 

| v • d • rPartoj de urbo Uničov (9) |
| --- |
| Benkov ~ Brníčko ~ Dětřichov ~ Dolní Sukolom ~ Horní Sukolom ~ Nová Dědina ~ Renoty ~ Střelice ~ Uničov |

 |
**Empiriismo** estas skolo de filozofio fondita de Locke. Laŭ Locke, ne ekzistas iu ajn ideo en la menso je nasko; anstataŭe la menso
estas ***tabula razita*** aŭ tabulo blanka. La tabulo malblankiĝas, kiam la menso ricevas sensan impreson kaj el tiu eliras ideojn per racio.

Kie **Kartezio** diris

*racio + denaskaj ideoj → scio*

**Locke** diris

*racio + sento → scio*

**Aristotelo**, por komparo,
diris antaŭ 2000 jaroj:

*racio + aksiomoj + sento → scio*

kaj en **la 13-a jarcento**,
**Tomaso de Akvino** diris:

*racio + aksiomoj + sento + fido → scio*

kie *aksiomo* estas antaŭsupozita, memevidenta aserto, sama kiel
tiuj en la komenco de Eŭklido. Ĉu tia aksiomo estas denaska ne interesis
Aristotelon, kiu ne amplekse filozofiis pri la internaĵoj de la menso.

Poste la samskolanoj **George Berkeley** kaj **Hume** disputis
kontraŭ Locke pri la naturo de homa scio.

Locke klarigis sian ideojn pri homa scio en la verko
**Essay Concerning Human Understanding** ("Eseo pri
Homa Kompreno") en 1690.

Vidu ankaŭ
----------

* la artikolon pri empirio
* logika empiriismo
* pragmatismo
* empiriisma psikologio

Referencoj
----------

1. ↑  Maden, Jack.  John Locke’s Empiricism: Why We Are All Tabula Rasas (Blank Slates) (angle). Philosophy Break (marto 2021). Alirita 2022-06-23.

Eksteraj ligiloj
----------------

* Kategorio Empiriismo en la Vikimedia Komunejo (Multrimedaj datumoj)
* Empiriismo en la Vikicitaro (Kolekto de citaĵoj)

* Liberpensuloj
* Raciismo
* Sensismo
**Valeriano OROBÓN Fernánez** (La Cistérniga, Valadolido, 1901 - Madrido, 1936) estis tradukisto kaj teoriulo de la hispana anarkosindikatismo kaj kreinto de la vortumado en hispana lingvo de la fama revolucia kanto *Al la barikadoj*.

Valerio Orobón Fernández estis aktiva en la hispana laborista movado ekde frua aĝo. Li estis intelektulo kaj facile lernis lingvojn; tial li tradukis la biografio de Max Nettlau fare de Rudolf Rocker kaj agadis kiel interpretisto en la internaciaj kunsidoj de anarkisindikatistoj.

Inter liaj teoriaj kontribuoj menciendas liaj klopodoj por la sukceso de alianco revolucia de laboristoj por malhelpi la kreskantan faŝismon kaj prepari vojon al la revolucio. Post tiu, Orobón konsideris, ke la sindikatoj estas la plej taŭga rimedo por organizi la socion sencentrigite kaj politike kaj ekonomie, kaj fote asertis, ke anarkosindikatismo estas la plej grava revolucia forto en Hispanio. Li malakceptis la proponoj de komunistoj kaj emfazis, ke ties partianoj ne havu influon en la CNT.

Li kreis la vortumadon en hispana lingvo de la fama revolucia kanto *Warschawjanka*, plej konata kiel *Al la barikadoj*, uzita kiel himno de la CNT kaj kiel popolkanto de la anarkiisma movado.

En 1936 mortis Valeriano Orobón Fernández pro grava malsano en Madrido, antaŭ la eksplodo de la Hispana Enlanda Milito.

Eksteraj ligiloj
----------------

* Reseña de *El pensamiento y la acción de Valeriano Orobón Fernández* de José Luis Gutiérrez Molina fare de Paco en la numero 14a de la revuo *Bicel* de la Fundación de Estudios Libertarios Anselmo Lorenzo
* Orobón Fernández: un anarquista unitario y pluralista, de Pepe Gutiérrez-Álvarez


|  |  |
| --- | --- |
| Bibliotekoj | * PeEnEo: 765549
* GND: 129064912
* LCCN: nb2012006652
* VIAF: 42906305
* ISNI: 0000 0000 1649 8836
* SUDOC: 085913847
* MBA: 320b6db6-db10-4f82-a9c0-dcf09e15fbd8
* BNE: XX1244911
 |
**Valerijus Rudzinskas** (naskiĝis la 21-an de marto 1960 en Šiauliai, (Litovio) estas litova romkatolika pastro, poeto kaj esperantisto.

Vivo
----

En 1995 li finis la pastran seminarion en Kaŭno. En 1998 li finis magistrajn literaturologiajn studojn en la universitato Vytautas la Granda en Kaŭno. Servis kiel pastro en la paroĥoj de Garliava, Sutkai, Rudamina, Punia, Nemunaitis.

En 1997 en la vilaĝo Panara de la distrikto Varėna li fondis kaj konstante gvidas la tiel nomatan romkatolikan "Komunumon de plena hejmo" (litove Pilnų namų bendruomenė). Ĉi tiu komunumo okupiĝas pri konstanta helpo al marĝenaj homoj, kiuj malsanas je alkoholismo, suferas de uzado de narkotaĵoj, hazardludoj k. s. do, ĝi okupiĝas pri psikologia kaj socia rehabilitado de homoj, revenigo de ili al la laboro, organizas kulturajn, spiritajn, edukajn aranĝojn, efektivigas aliajn projektojn. Ĉi tiu komunumo estas tre populara en Litovio. Ĝia protektanto estas emerita kardinalo Audrys Juozas Bačkis.

Valerijus Rudzinskas estas religia poeto; li eldonis en la litova lingvo kvin poemarojn, monografion De Šventoji ĝis Gango (pri Bronius Jauniškis) kaj kelkajn aliajn librojn kun religia enhavo. Li organizas literaturajn aranĝojn kaj estas membro de la Asocio de sendependaj verkistoj de Litovio.

Esperanton li lernis en 1975, ĉe Petras Čeliauskas. Rudzinskas perfekte parolas Esperanton. Lia diplomverko ĉe la fino de la pastra seminario estis "Esperantista agado de Aleksandras Dambrauskas". Li estas pastro en Litovio, kies Komunumo de plena hejmo havas retejon www.pnb.lt en ses lingvoj, inter ili ankaŭ en Esperanto. Li jam gvidis romkatolikan Diservon en Esperanto en BET-34 (Veisiejai, 1998) kaj en BET-43 (Šiauliai, 2007). En sia retejo li anoncas ankaŭ Esperanton kiel lingvon, en kiu eblas kontakti lin.
Koordinatoj: 51° 00′ 25″ N 15° 09′ 15″ O﻿ / ﻿51.00694 °N, 15.15417 °O﻿ / 51.00694; 15.15417 (mapo)

**Dolní Oldřiš** (germane *Nieder Ullersdorf*) estas vilaĝo en Ĉeĥio, parto de municipo Bulovka en distrikto Liberec. Ĝi troviĝas proksimume 5 km nordoriente de Bulovka kaj 7 km oriente de Zawidów. En la jaro 2011 estis ĉi tie registritaj 14 adresoj. En la jaro 2021 ĉi tie daŭre vivis 49 loĝantoj.

**Dolní Oldřiš** estas ankaŭ nomo de katastra teritorio kun areo 7,74 km².

Historio
--------

La unua skribmencio pri la vilaĝo devenas el la jaro 1417. En la jaro 1845 vivis en la municipo 550 loĝantoj en 90 domoj, en la jaro 1935 221 loĝantoj (ambaŭkaze el granda plimulto de germana nacieco). Post la milito venis ellandigo de la devenaj germanaj loĝantoj, la vilaĝo tute senhomiĝis kaj en la jaro 2001 ĉi tie vivis nur 26 loĝantoj en 9 domoj. La municipo fariĝis konsisto de Bulovka la 22-an de julio 1950.

Memorindaĵoj
------------

* Preĝejo de sankta Marteno
* Penta kruco
* Domo n-ro 3

Pluaj fotoj
-----------

* Dolní OldřišDolní Oldřiš
* Dolní OldřišDolní Oldřiš
* Dolní OldřišDolní Oldřiš

|  |  |  |
| --- | --- | --- |
| 

| v • d • rPartoj de municipo Bulovka (3) |
| --- |
| Arnoltice ~ Bulovka ~ Dolní Oldřiš |

 |
Foto de jogisto, nome Lahiri Mahāśaya, realigate la «sintenon de la lotuso» (*padmāsana*).
**Asano** - sanskrite: Asana, आसन āsana, origine signifis sidantan pozicion. En jogo, asano rilatas ambaŭ al la loko en kiu praktikanto (sanskrita: *jogin* aŭ *jogi* se masklo, *jogini* se ina) sidas kaj al la pozo en kiu li aŭ ŝi sidas. En la jogo Sutras, Patanjali difinas "asana" kiel "sidi en pozicio kiu estas firma, sed malstreĉita". Asano en Jogo Sutras signifas Padmasana - nome teniĝo kiel lotuso sidanta.

Patanjali mencias la kapablon sidi por plilongigitaj periodoj kiel unu el la ok membroj de lia sistemo, konata kiel Aŝtanga jogo, sed ne mencias starantajn pozojn. Asanoj ankaŭ rezultis kiel fizika ekzerco kie ili estas foje referita kiel "jogo sintenoj" aŭ "jogo pozicioj".

Grupo de 84 klasikaj asanoj instruitaj de Dio Ŝivao estas menciita en pluraj klasikaj tekstoj pri jogo. Iuj de ĉi tiuj estas konsideritaj altagrade *asana* grava en la joga kanono: tekstoj kiuj mencias la 84 ofte ekskludas la unuajn kvar kiel necesaj aŭ esencaj ekhavi jogan perfektecon. Tamen, la kompleta listo de Ŝivao de la asaoj restas ankoraŭ nekonfirmita, kun nur unu teksto provante kompletan korpuson.

Jogo emfazis ke tradiciaj celoj de jogo estas faciligi la fluon de prano (sanskrite: *prana* estas vitala energio) kaj por helpi balanci la ŝirmilon (*koŝas*) de la fizika kaj metafizika korpo.

* Kategorio Asano en la Vikimedia Komunejo (Multrimedaj datumoj)
**Kard** (hangule: 카드, stiligita en ĉiuj ĉapoj aŭ **K.A.R.D**) estas sudkorea muzika grupo formita fare de DSP Media. Ĝi estas kunmetita al membroj **J.Seph**, **BM**, **Somin**, kaj **Jiwoo**. Ili oficiale debutis la 19-an de julio 2017, kun sia muzikalbumeto *Hola Hola*.

Somin antaŭe estis membro de la Japan-bazita knabingrupo de DSP Media Puretty, kiu dissolvis du jarojn post sia debuto en 2012. Ŝi poste eniris *Kara Project*, kie ŝi konkuris por iĝi nova membro de KARA kaj finiĝis en dua loko. La 24-an de aŭgusto 2015, ŝi debutis kiel gvidanto de la knabingrupo de DSP Media April, sed ŝi decidis foriri de la grupo la 9-an de novembro.

Viraj membroj J.Seph trejnis dum kvin jaroj, dum BM trejnis dum kvar-kaj-duono jaroj sub DSP Media. La etikedo origine planis debuti ilin en repduopo, sed tio estis ŝanĝita pli poste. Antaŭ lia debuto, BM estis prezentita en la kanto "La La La" de Goo Ha-ra de ŝia 2015 debuta EP *Alohara (Can You Feel It?)*, kaj ankaŭ estis ŝia dancpartnero por la muzikfilmeto kaj vivaj prezentoj de ĝia plumbunuopaĵo "Choco Chip Cookies".

La lasta membro de la grupo estis Jiwoo, kiu trejnis sub FNC Entertainment dum du jaroj kaj moviĝis al DSP Media en 2016, kie ŝi nur trejnis dum du monatoj antaŭ debuti kun Kard.


|  |  |
| --- | --- |
| Bibliotekoj | * PeEnEo: 828966
* VIAF: 26155103914876200920
* ISNI: 0000 0004 6993 8195
* MBA: ad4e8332-861d-4a49-8235-b72888714be4
 |
**Asaba,** igbe **Ahaba** estas grandurbo, ĉefurbo de subŝtato Delta Ŝtato en Niĝerio.

Loko de Asaba en la subŝtato

Bazaj informoj
--------------

* Koordinatoj: 06° 12′ N 06° 43′ O﻿ / ﻿6.200 °N, 6.717 °O﻿ / 6.200; 6.717 (mapo)
* Areo:  km²
* Loĝantaro: 471 897 en 2012
* Supermara alteco: 35 m
* Horzono: UTC +1

Geografio
---------

Asaba situas sur ebenaĵo laŭ dekstra bordo de Niger. Sur la alia bordo Onitsha kuŝas. Beninurbo troviĝas 125, Port Harcourt 160 km.

Historio
--------

Asaba foje estis kolonia ĉefurbo de Suda Niĝerio. Ĝi estis fondita en 1884. Ek de la kolonia epoko la urbo estis grava komerca centro. Dekomence igboj vivas en la urbo, sed ankaŭ aliaj etnoj vivas ĉi tie.

Klimato
-------

Asaba situas en tropika klimato. Estas seka kaj pluva sezonoj. Jare pluvas ĉ. 1000 mm. La temperaturo varias inter 20-35 °C.

Trafiko
-------

El Asaba ĉefvojoj kuras al Beninurbo kaj Enugu, krome estas malpli grava vojo al Warri. La ponto tra Niger faras kontaktojn inter oriento-okcidento ekde 1965. La rivero estas navigebla.

Ĝemelurboj
----------

Usono Stockton, Usono

Fontoj
------

* Angla, dana kaj kroata Vikipedioj
* 
* mapo
**Belteno** estas antikva gaŭla festo meze inter la printempa ekvinokso kaj la somera solstico, do ĉirkaŭ la 5-a de majo. La nomo devenas de la malnova irlanda vorto *Beltene* ('hela fajro').

Historio de Belteno
-------------------

Fontoj el la 10-a jarcento rakontas, ke en Belteno druidoj bruligis fajron ĉe supro de monteto kaj pelis la brutaron inter du fajroj por purigi ilin.

Belteno estas specife gaela festo. Aliaj keltaj kulturoj, ekzemple la kimroj kaj bretonoj, ne havis ĝin, kvankam multaj kulturoj havas ian printempan feston.

### Belteno Festata de Novpaganoj

En novpaganismo Belteno estas unu el la ok sunaj festoj. Kvankam la novpagana Belteno pruntis kelkajan aferojn el la gaela Belteno, ĝi pli similas al la ĝermana Majfesto. Novpaganoj festas Beltenon la 1-an de majo en la norda hemisfero kaj la 1-an de novembro en la suda hemisfero.

#### Belteno de Vikanoj

Festantoj dancantaj ĉirkaŭ brulanta fajro. Fajro estas grava simbolo de purigo por Vikanoj.
**Belteno** (Ankaŭ nomata Esperante **Beltejno**), la komenco de Somero, estas la plej grava festata tago krom Saveno (aŭ Samono) en la Vika Rado de la Jaro. Ĝi estas festo pri ĝojo kaj vivo. Nomata laŭ la Kelta dio 'Bel', la bruligo de fajroj estas tradicia okazo dum ĉi tiu festo. La asocio de Belteno kun fajro ankaŭ signifas, ke ĝi estas puriga festo.

Vikaj mankunigoj ofte okazas dum Belteno.

##### Belteno laŭ Vika Mitologio

Belteno estas tradicia tempo por Vikanaj geedziĝoj- aŭ mankunigoj.
Dum Belteno, la Heldio maturiĝis sufiĉe por regi. Li eksreĝigas la Mallumdion, kaj la Diino iĝas Patrino.

Beltejno en Esperantaj Libroj
-----------------------------

Fikcia Belteno en Britio en la 1-a jarcento estas priskribita en la Esperanta romano *La ŝtona urbo*.

Vidu ankaŭ
----------

* Novpaganismo
* Viko

Eksteraj ligiloj
----------------

* Kategorio Belteno en la Vikimedia Komunejo (Multrimedaj datumoj)

* 
* Arkivigite je 2004-10-10 per la retarkivo Wayback Machine
* Arkivigite je 2005-12-27 per la retarkivo Wayback Machine
* Arkivigite je 2006-02-09 per la retarkivo Wayback Machine
***Pa amb tomàquet*** (laŭvorte "pano kun tomato" katalune: "Pa amb tomàquet", en Majorko oni nomas ĝin "Pa amb oli" aŭ "Pamboli" (pano kun oleo), Malte "Ħobż biż-Żejt (pano en oleo)) estas tradicia preparaĵo de la majorka, valencia kaj kataluna kuirartoj, kiu konsistas el pano -laŭvole tostita- kun tomato frotita sur ĝi kaj spicita per olivoleo kaj salo. Foje ajlo estas frotita sur la pano antaŭ ol froti per la tomato. En multaj katalunaj restoracioj, la tomata miksaĵo estas antaŭfarita kaj poste ŝmirita sur la pano. 

La plado estas konsiderata la frontmontra plado de kataluna kuirarto kaj estas servata en multaj restoracioj anstataŭ regula pano. La pladon oni servas akompanita de iuj specoj de kolbasoj (peklitaj *botifarres*, *xoriço*, *fuet*, ktp.), ŝinko, fromaĝoj, anĉovoj aŭ alia marinita fiŝo, aŭ rostitaj legomoj kiel *escalivada*. Ofte la akompananto estas metita sur ĉiun tranĉaĵon de pano kun tomato, tiel ke oni ĉi tiun manĝas kovrita. 

La originala pana bazo estas tradicie farita el tostitaj tranĉaĵoj de *pa de pagès* ("kamparana pano"), tradicia ronda peco de tritika pano de preciza grando (de ½ kg al 5 kg kaj de ĉirkaŭ 20 cm al 50 cm de diametro). 

Se la miksaĵo ne estas antaŭfarita, ekzistas laŭdire ideala ordo pri kiel la ingrediencoj estu integritaj al la produkto por atingi la plej bonan guston. Unue, la ajlo estas frotita sur la pano. Tiam, la samo estas farita kun la tomato. Post ĉi tio venas la olivoleo, kaj fine la salo. La tradicia metodo por atingi bonan miksiĝon de ĉiuj gustoj sen antaŭfari la saŭcon, estas tranĉi la ekstremon de la panpecon kaj uzi ĝin por milde sed firme premi ĉiujn ingrediencojn kune.

Vidu ankaŭ
----------

* Pano kun ajlo

Eksteraj ligiloj
----------------

* Grupo *Pa amb tomàquet* en Flickr
* Festo de la Pano kun tomato (katalune)
* *Pa amb tomàquet* en la blogo elbonmenjar.com Arkivigite je 2007-07-31 per la retarkivo Wayback Machine (katalune)
* El pa amb tomàquet - Sencillo, práctico y típicamente catalán. Marta Burgués, cocinayhogar.com. (hispane)

* Pano kun tomato en la Vikimedia Komunejo (Multrimedaj datumoj)
* Kategorio Pano kun tomato en la Vikimedia Komunejo (Multrimedaj datumoj)
| Algebraj strukturoj |
| --- |
| 
Grupo-similaj**Grupo-teorio**
Duvalenta operacio
A Asocieco •
N Neŭtrala elemento •
I Inversa elemento •
K Komuteco
Abela grupo (ANIK) •
Grupo (ANI) •
Monoido (AN) •
Duongrupo (A) •
Magmo

Kvazaŭgrupo • Lopo •
Lie-grupo • Cikla grupo • Simetria grupo
Grupa homomorfio • Normala subgrupo
 |
| 
Ringo-similaj**Ringo-teorio**
Distribueco
Ringo •
Komuta ringo •
Integreca ringo •
Korpo •
Kampo
Ringa homomorfio • Nuldivizoro • Idealo
 |
| 
Modulo-similaj**Lineara algebro**
Modulo • Vektora spaco
Lineara bildigo • Bazo • Dimensio
 |
| v • d • r |

En abstrakta algebro, **nuldivizoro** estas speciala elemento de ringo, nome nenula elemento kies produto kun alia nenula elemento estas nulo.

Estu {\displaystyle R} ringo kaj {\displaystyle a\in R\setminus \{0\}}. Tiam {\displaystyle a} nomiĝas 

* **dekstra nuldivizoro**, se ekzistas tia elemento {\displaystyle b\in R\setminus \{0\}}, ke {\displaystyle b\cdot a=0}.
* **maldekstra nuldivizoro**, se ekzistas tia elemento {\displaystyle b\in R\setminus \{0\}}, ke {\displaystyle a\cdot b=0}.
* **(ambaŭflanka) nuldivizoro**, se ĝi estas kaj dekstra, kaj maldekstra nuldivizoro.

Integreca ringo kaj domajno
---------------------------

Komuta ringo sen nuldivizoroj foje nomiĝas **domajno**. Sennuldivizora, komuta ringo kun neŭtrala elemento nomiĝas integreca ringo.

Ekzemploj
---------

La ringo {\displaystyle \mathbb {Z} } de la entjeroj estas sennuldivizora, dum la ringo {\displaystyle \mathbb {Z} ^{2}} (kun laŭelementaj adicio kaj multipliko) posedas la nuldivizorojn {\displaystyle (0,1)} kaj {\displaystyle (1,0)}, ĉar {\displaystyle (0,1)\cdot (1,0)=(0,0)}.

Krome la ringo de la reelaj 2×2-matricoj posedas la nuldivizorojn

{\displaystyle {\begin{pmatrix}1&1\\2&2\end{pmatrix}}} kaj {\displaystyle {\begin{pmatrix}1&1\\-1&-1\end{pmatrix}}}
ĉar

{\displaystyle {\begin{pmatrix}1&1\\2&2\end{pmatrix}}\cdot {\begin{pmatrix}1&1\\-1&-1\end{pmatrix}}={\begin{pmatrix}2&-1\\2&-1\end{pmatrix}}\cdot {\begin{pmatrix}1&1\\2&2\end{pmatrix}}={\begin{pmatrix}0&0\\0&0\end{pmatrix}}.}
**Asaita** (amhare አሳይታ - Asayəta), konata ankaŭ kiel *Aussa*, estas urbo en nordorienta Etiopio, kaj ĝis 2007, ĝi estis la ĉefurbo de la Regiono Afaro. Situa en la distrikto Afambo, nome parto de la Regiona Administracia Zono 1a, la urbo havas latitudon kaj longitudon de 11°34′N 41°26′E kaj alton de 300 metroj.

Regiono Afaro.
Asaita estis dummallonge la ĉefurbo de Adela Sultanlando kaj de la Hararia Imamlando de Aussa same kiel la sidejo de la Aussa Sultanlando, nome ĉefa regno de Afaroj, sed ĝi estas 50 kilometrojn suden laŭ nepavimita ŝoseo el la aŭtoŝoseo inter Aŭaŝ (centra Etiopio) kaj Asab (plej sudorienta Eritreo). Telefona linio el Kombolĉa al Asaita funkciis el 1964. La urbo Semera, nome tute nova planita setlejo situa apud la propra aŭtoŝoseo, en 2007 iĝis la nova ĉefurbo de la regiono.

Sudoriente de Asaita, sur la suda bordo de la Danakila dezerto, estas grupo de dudek salakvaj lagoj kiu kovras la teritorion ĝis la landlimo kun la najbara Ĝibutio. Tiuj lagoj estas Gummare, konata pro siaj flamengoj, kaj Abbe, nome fina destinejo de la rivero Avaŝo.

Baze sur informo de la Centra Statistika Agentejo en 2005, la urbo havis kalkulitajn 22,718 loĝantojn, el kiuj 12,722 estas maskloj kaj 9,996 inoj. Laŭ la ŝtata popolnombrado de 1994, la urbo havis 15,475 loĝantojn.

Notoj
-----

1. ↑   Shinn, David. Historical Dictionary of Ethiopia. Scarecrow Press. p. 21. Alirita la 22an de aŭgusto 2019.
2. ↑  [ "Local History in Ethiopia" Arkivita en 2007-09-27 en Wayback Machine (pdf) The Nordic Africa Institute website (alirita la 21an de novembro 2007)
3. ↑   CSA 2005 National Statistics Arkivita la 23an de novembro, 2006, en Wayback Machine, Table B.3
**Belver de los Montes** [belBER delosMONtes] estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Tierra de Campos, en plej nordoriento de la provinco, angule kun la Provincoj Leono kaj Valadolido. *Belver de los Montes* estas etimologie tradukebla al *Belvidejo de la Montoj*.

Municipoj de la komarko de *Tierra de Campos* en la provinco Zamora.
Preĝejo.
Iama preĝejo, nuna urbodomo.
Ruinoj de murego kaj kastelo.
Ĝia municipa teritorio estas formata de unusola loĝloko, okupas totalan areon de 68,55 km² kaj laŭ la demografia informo de la municipa censo fare de la INE en 2021, ĝi havis 263 loĝantojn. Ĝi perdis ĉirkaŭ 1 100 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 40 km de Zamoro, provinca ĉefurbo.

Estas atestaĵoj de prahistoria loĝado; en Mezepoko okazis reloĝado. Plej frua mencio estas de la jaro 940. Ĝi apartenis al la Provinco de Toro.

Tradiciaj enspezofontoj estas agrikulturo kaj brutobredado. Lastatempe kultura kaj rura turismo plie ekgravis.

Vidu ankaŭ
----------

* Municipoj de Provinco Zamoro

Notoj
-----


|  |  |
| --- | --- |
| Bibliotekoj | * PeEnEo: 755746
 |
La paroĥa **preĝejo Sankta Petro** estas katolika konstruaĵo en urbo Kalocsa (Hungario). Loke ĝi estas konata kiel preĝejo en *Szőlőhegy,* ĉar ĝi troviĝas en la periferio, kie pli frue estis vitejo.

Historio
--------

Ekde 1921 oni aranĝis konstante diservojn en la loka lernejo, pli frue okazis tio nur laŭokaze. Oni trakonstruis 2 kuntititajn lernoĉambrojn al preĝhalo. En 1938 oni aĉetis familian domon kun plia ĝardeno por paroĥo kaj pastra loĝejo. Samtempe oni konstruis al la lernejo kapelon. En 1947 la loka eklezia ero ricevis memstarecon. En 1962 la lernejo estis renovigita kaj la preĝhalo estis duonigita, la katolikoj havis nur la restan parton. En 1966 venis permeso pri preĝejkonstruado en la menciita ĝardeno. En la sekva jaro jam okazis diservo en la nova konstruaĵo. En 1968 estis konstruita liga arkada koridoro inter la pastra loĝejo kaj la preĝejo. En 1973 la kirko ricevis paroĥan rangon.

Konstruaĵo
----------

La kirko situas preskaŭ sola en korto, nur la menciita koridoro estas la escepto. En la korto aŭ ĝardeno pinoj kreskas. Antaŭ la kirko estas kruco kaj similas al preĝdomo. Ĝi ne havas turon kaj la tegmento estas ebena. Estas ĉefenirejo kaj flanka enirejo. Eniranta la ĉefenirejoj tuj videbla statuo pri Sankta Antonio el Padovo. La navo striktiĝas al la sanktejo, komence 10 metrojn larĝa, ĉe la altaro 7 metrojn larĝa. Anstataŭ la ĉefaltara bildo estas serio de 21 mozaikaj pentraĵoj, kiuj prezentas vivon de Petro. Sur la galerio harmoniumo funkcias. Super la sakristio estas aparta kunvena ĉambro.

Sonorilostablo
--------------

Pro manko de turo sonorilostablo 3 metrojn alta funkcias kun du sonoriloj.

Kermeso okazas en la 29-an de junio.

Fontoj
------

* 
* 
* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Helena Rasiowa** (naskiĝis la 20-an de junio 1917 en Vieno, mortis la 9-an de aŭgusto 1994 en Varsovio) – pola matematikistino, profesorino de Varsovia Universitato kaj de Pola Scienca Akademio; okupiĝis pri logiko, algebro (en tio pri Bulea algebro), aroteorio kaj teoria informadiko. Aŭtorino de la libro *Wstęp do matematyki współczesnej* (Enkonduko al la nuntempa matematiko), priskribanta problemojn de la fundamentoj de logiko kaj aroteorio.

Biografio
---------

Helena Rasiowa naskiĝis en Vieno en la pola familio. Al Pollando venis nelonge post akiro de sendependeco en 1918. En 1938 komencis studi matematikon en Varsovia Universitato, kion devis rompi post germana kaj soveta invado en Pollandon. Post unu jaro pasigita kun la familio en Lvovo revenis al Varsovio, kie edukiĝis sekrete danke al lekciistoj de la universitato (interalie ĉe Karol Borsuk, Jan Łukasiewicz, Andrzej Mostowski). Ŝia unua magistraĵo, verkata sub la direkto de Jan Łukasiewicz kaj Bolesław Sobociński, bruliĝis dum la ribelo de Varsovio, ŝi mem travivis la ribelon kaŝante sin en subterejoj de la domoj. Post la dua mondmilito laboris kiel instruistino de matematiko, sed laŭ persvado de Mostowski ŝi rekomencis studojn. Verkis la duan magistran disertaĵon, ĉi foje sub la direkto de Andrzej Mostowski, kiun defendis en 1945. Sekvontjare komencis labori kiel asistantino en la Varsovia Universitato. En 1950 defendis doktorigan tezon, ankaŭ verkitan subdirekte de Andrzej Mostowski. La laboraĵo koncernis algebrajn metodojn en logiko.

En 1956 akiris la duan sciencan gradon de la doktoro de la sciencoj (ekvivalento de habilitiĝo). Jaron poste komencis labori en UV kiel eksterordinara profesoro kaj en 1967 Ŝtata Konsilio atribuis al ŝi sciencan titolon de ordinara profesoro. En sia scienca esplorado koncentriĝis pri algeraj aspektoj de logiko, logiko kaj algebro, en pli posta periodo pri informadikaj aspektoj de matematiko, algoritmiko kaj artefarita intelekto.

Helena Rasiowa agis en Pola Matematika Societo, en la jaroj 1955-1957 estis ĝia sekretario kaj en la jaroj 1958-1959 vicprezidanto.

Publikaĵoj
----------

* *Mathematics of metamathematics* (kune kun R. Sikorski), Wydawnictwo Naukowe PWN, Warszawa 1963, p. 519
* *Wstęp do matematyki współczesnej*. Wyd. Naukowe PWN, Warszawa 2003. ISBN 83-01-13949-8
* *Algorithmic logic: lectures notes Simon Fraser University*, Canada. „Prace IPI PAN", volumo 281. Instytut Podstaw Informatyki Polskiej Akademii Nauk, Warszawa 1977
* *An algebraic approach to non-classical logics*. „Studies in Logic and the Foundations of Mathematics", volumo 78. Wyd. Naukowe PWN – North-Holland, Warszawa – Amsterdam 1974

Eksteraj ligiloj
----------------

* John J. O'Connor; Edmund F. Robertson: Helena Rasiowa en MacTutor History of Mathematics archive
* Biografio de Helena Rasiowa en la angla lingvo
* Doktoriga disertaĵo de Helena Rasiowa en la angla


|  |  |
| --- | --- |
| Bibliotekoj | * PeEnEo: 530851
* GND: 122977777
* LCCN: n84802793
* VIAF: 46889273
* ISNI: 0000 0000 7143 2864
* SUDOC: 056543379
* BNF: 12859886s
* BIBSYS: 90368886
* NKC: xx0149596
 |